CELEX: 32019D0605
Language: ro
Date: 2019-04-11 00:00:00
Title: Decizia de punere în aplicare (UE) 2019/605 a Comisiei din 11 aprilie 2019 de modificare a anexei II la Decizia 2007/777/CE în ceea ce privește includerea Regatului Unit al Marii Britanii și Irlandei de Nord și a anumitor teritorii dependente ale Coroanei Britanice în lista țărilor terțe sau a părților acestora autorizate să introducă în Uniune transporturi de anumite produse din carne și stomacuri, vezici și intestine tratate destinate consumului uman [notificată cu numărul C(2019) 2840] (Text cu relevanță pentru SEE.)

12.4.2019   
               
               
                  RO
               
               
                  Jurnalul Oficial al Uniunii Europene
               
               
                  L 103/50
               
            
         DECIZIA DE PUNERE ÎN APLICARE (UE) 2019/605 A COMISIEI
         din 11 aprilie 2019
         de modificare a anexei II la Decizia 2007/777/CE în ceea ce privește includerea Regatului Unit al Marii Britanii și Irlandei de Nord și a anumitor teritorii dependente ale Coroanei Britanice în lista țărilor terțe sau a părților acestora autorizate să introducă în Uniune transporturi de anumite produse din carne și stomacuri, vezici și intestine tratate destinate consumului uman
         
            
               [notificată cu numărul C(2019) 2840]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 punctul 1 primul paragraf, articolul 8 punctul 4 și articolul 9 alineatul (4),
         întrucât:
         
                     (1)
                  
                  
                     La 29 martie 2017, Regatul Unit a transmis notificarea intenției sale de a se retrage din Uniune în temeiul articolului 50 din Tratatul privind Uniunea Europeană (TUE). La 22 martie 2019, Consiliul European a adoptat, de comun acord cu Regatul Unit, Decizia (UE) 2019/476 (2) privind prelungirea termenului în temeiul articolului 50 alineatul (3) din TUE. În conformitate cu această decizie, în cazul în care Acordul privind retragerea nu este aprobat de Camera Comunelor până cel târziu la 29 martie 2019, termenul prevăzut la articolul 50 alineatul (3) din TUE se prelungește până la 12 aprilie 2019. Întrucât Acordul privind retragerea nu a fost aprobat până la 29 martie 2019, legislația Uniunii va înceta să se aplice în cazul și pe teritoriul Regatului Unit de la data de 13 aprilie 2019 (denumită în continuare „data retragerii”).
                  
               
                     (2)
                  
                  
                     Decizia 2007/777/CE a Comisiei (3) stabilește, printre altele, condițiile de introducere în Uniune a transporturilor de anumite produse din carne și de stomacuri, vezici și intestine tratate care au fost supuse unuia dintre tratamentele menționate în partea 4 a anexei II la decizia respectivă (denumite în continuare „produsele”), inclusiv o listă a țărilor terțe sau a părților acestora din care se autorizează introducerea produselor în Uniune.
                  
               
                     (3)
                  
                  
                     Partea 2 a anexei II la Decizia 2007/777/CE conține lista țărilor terțe sau a părților acestora din care se autorizează introducerea produselor în Uniune, cu condiția ca acestea să fi fost supuse unui tratament relevant menționat în partea respectivă a anexei II. Tratamentele respective au scopul de a elimina anumite riscuri din domeniul sănătății animale asociate produselor în cauză. Partea 4 a anexei respective menționează un tratament nespecific „A” și tratamente specifice de la „B” la „F”, în ordine descrescătoare din punctul de vedere al gravității riscurilor din domeniul sănătății animale asociate produselor în cauză.
                  
               
                     (4)
                  
                  
                     Regatul Unit al Marii Britanii și Irlandei de Nord a furnizat garanțiile necesare pentru ca această țară și anumite teritorii dependente ale Coroanei Britanice să respecte condițiile prevăzute în Decizia 2007/777/CE pentru introducerea în Uniune a transporturilor de produse în cauză destinate consumului uman supuse tratamentului „A”, după data retragerii, prin respectarea în continuare a legislației Uniunii pentru o perioadă inițială de cel puțin nouă luni.
                  
               
                     (5)
                  
                  
                     Prin urmare, luând în considerare aceste garanții specifice furnizate de Regatul Unit al Marii Britanii și Irlandei de Nord și pentru a se evita orice perturbare inutilă a schimburilor comerciale după data retragerii, Regatul Unit al Marii Britanii și Irlandei de Nord și anumite teritorii dependente ale Coroanei Britanice ar trebui incluse în lista țărilor terțe și a părților acestora autorizate să introducă în Uniune transporturi de produse în cauză, stabilită în partea 2 a anexei II la Decizia 2007/777/CE.
                  
               
                     (6)
                  
                  
                     Prin urmare, anexa II la Decizia 2007/777/CE ar trebui modificată în consecință.
                  
               
                     (7)
                  
                  
                     Prezenta decizie ar trebui să se aplice de la 13 aprilie 2019, cu excepția cazului în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
                  
               
                     (8)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Partea 2 a anexei II la Decizia 2007/777/CE se modifică în conformitate cu anexa la prezenta decizie.
         
         
            Articolul 2
            Prezenta decizie se aplică de la 13 aprilie 2019.
            Cu toate acestea, regulamentul nu se aplică în cazul în care legislația Uniunii continuă să se aplice la data respectivă în cazul și pe teritoriul Regatului Unit al Marii Britanii și Irlandei de Nord.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 11 aprilie 2019.
            
               
                  Pentru Comisie
               
               Jyrki KATAINEN
               
                  Vicepreședinte
               
            
         
         
            (1)  JO L 18, 23.1.2003, p. 11.
         
            (2)  Decizia (UE) 2019/476 a Consiliului European adoptată de comun acord cu Regatul Unit din 22 martie 2019 privind prelungirea termenului în temeiul articolului 50 alineatul (3) din TUE (JO L 80 I, 22.3.2019, p. 1).
         
            (3)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).
      
      
         
            ANEXĂ
            Tabelul prevăzut în partea 2 a anexei II la Decizia 2007/777/CE se modifică după cum urmează:
            
                        (a)
                     
                     
                        după rubrica referitoare la Etiopia se introduc următoarele rânduri:
                        
                                    „GB
                                 
                                 
                                    Regatul Unit al Marii Britanii și Irlandei de Nord
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                              
                                    GG
                                 
                                 
                                    Guernesey
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A”
                                 
                              
                  
                        (b)
                     
                     
                        după rubrica referitoare la Islanda se introduce următorul rând:
                        
                                    „JE
                                 
                                 
                                    Jersey
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A”